Boek: MomoMomo is Michael Ende se klassieke sprokiesroman vol poësie oor die towerkrag van tyd. Momo, ŉ klein, verflenterde dogtertjie, woon aan die rand van ŉ groot stad in die ruïne van ŉ amfiteater. Sy besit niks buiten dit wat sy vind of wat sy van ander ontvang nie, maar sy het ŉ buitengewone gawe: Sy luister werklik na ander en gee vir hulle tyd. Een dag ruk die gruwelike grys menere met hulle loodgrys aktetasse en sigare in die groot stad op en begin om die kosbare tyd van die mense te steel. Momo is die enigste een wat die donker mag van die tyddiewe kan beteuel. Oor die outeur Michael Ende (1929–1995) het in ŉ nugtere, siellose tyd die byna verlore fantasieryk en droomwêreld teruggewen. Hy tel vandag tot een van die bekendste en veelsydigste Duitse skrywers. Naas kinder- en jeugboeke skryf hy poëtiese prenteboeke, boeke vir volwassenes, teaterstukke en gedigte. Baie van sy boeke is verfilm of vir radio of televisie bewerk. Uitgewer: Protea Boekhuis Prys: R250,00.* *Prys onderhewig aan verandering Koop die boek by Graffiti Boeke